**กลุ่มงานควบคุมโรคไม่ติดต่อทั่วไป**

**โครงการคัดกรองมะเร็งเต้านมโดยเครื่องเอ็กซ์เรย์เต้านมเคลื่อนที่เฉลิมพระเกียรติฯ ระยะที่ ๓**

 ตามที่ มูลนิธิกาญจนบารมีร่วมกับกระทรวงสาธารณสุข จัดทำโครงการคัดกรองมะเร็งเต้านม โดยเครื่องเอ็กซ์เรย์เต้านมเคลื่อนที่ (Mammogram) ในสตรีกลุ่มเสี่ยงและด้อยโอกาสเพื่อเฉลิมพระเกียรติฯ เนื่องในวโรกาสมหามงคลสมัยที่สมเด็จพระบรมโอรสาธิราชฯ สยามมกุฎราชกุมาร ทรงเจริญพระชนมพรรษา ครบ ๕ รอบ และจะให้บริการ ณ จังหวัดสระแก้ว ในวันที่ ๒, ๓, และ ๔ พฤศจิกายน ๒๕๕๙ เวลา ๐๘.๐๐ – ๑๖.๐๐ น.

 ในการนี้ เพื่อให้การดำเนินงานของโครงการฯ เป็นไปอย่างมีประสิทธิภาพและครอบคลุมทั่วประเทศ จึงขอความร่วมมือจากท่าน ดังนี้

 ๑. จัดเตรียมรังสีแพทย์ ๑ คน เพื่ออ่าน Mammogram ศัลยแพทย์ สูตินรีแพทย์ หรือแพทย์เวชศาสตร์ทั่วไป ๒ คน เพื่อตรวจเต้านมและพยาบาล หรือเจ้าหน้าที่สาธารณสุข จำนวน ๒๐ – ๓๐ คน เพื่อสอนการตรวจเต้านมด้วยตนเองและตรวจเต้านมให้กับสตรีกลุ่มเสี่ยง

 ๒. คัดกรอง ค้นหาสตรีที่มีปัจจัยเสี่ยงและด้อยโอกาส โดยเฉพาะอย่างยิ่งผู้ที่เคยเป็นมะเร็งเต้านมมาก่อน, ญาติสายตรงเป็นมะเร็งเต้านม, มียีนส์พันธุกรรมเต้านมผิดปกติ, ผู้ที่เคยฉายรังสีรักษาบริเวณหน้าอกมาก่อน และ ผู้ที่มีความผิดปกติของเต้านม (ก้อน, แผล, มีเลือดหรือน้ำเหลืองออกทางหัวนม) และอื่นๆ (ตามแบบคัดกรองปัจจัยเสี่ยงต่อการเกิดโรคมะเร็งเต้านม) จำนวน ๓๕๐ คน และร่วมกิจกรรม ดังนี้

 - ให้ความรู้เกี่ยวกับโรคมะเร็งเต้านม

 - สอนการตรวจเต้านมด้วยตนเอง

 - ได้รับการตรวจเต้านมโดยเจ้าหน้าที่สาธารณสุข พยาบาล หากพบสิ่งผิดปกติ

 จะส่งต่อให้แพทย์ตรวจร่างกาย

 ๓. แพทย์ตรวจร่างกายผู้ที่มีปัจจัยเสี่ยงทั้งหมด ๓๕๐ คน ให้เหลือ ๓๐ คน เพื่อเอ็กซเรย์เต้านมในวันนั้น